Legal Document

Category: 122

Text:
79. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 387 της 23/31 Δεκ. 2002 (ΦΕΚ Β΄ 335) Εσωτερική διάρθρωση της Εθνικής Επιτροπής Τηλεπικοινωνιών και Ταχυδρομείων (ΕΕΤΤ), προσόντα και τρόπος επιλογής προϊσταμένων και συναφείς διατάξεις. Έχοντας υπόψη: 1.Τις διατάξεις : α.Των άρθρων 3 και 4 παρ. 9 του Ν. 2867/2000 (Α΄ 273). β.Του άρθρου 7 του Ν. 2668/1998 (Α΄ 282). 2.Τις διατάξεις του άρθρου 29Α του Ν. 1558/1985 (Α΄137) όπως αυτό προστέθηκε με το άρθρο 27 του Ν. 2081/1992 (Α΄ 154) και τροποποιήθηκε με το άρθρο 1 παρ. 2 του Ν. 2469/1997(Α΄ 38). 3.Του Π.Δ. 150/25.6.2001 (ΦΕΚ 125/Α/2001) 4.Του Π.Δ. 44/7.3.2002 (ΦΕΚ 44/Α/2002) 5.Το γεγονός ότι από τις διατάξεις του παρόντος Π.Δ. δεν προκαλούνται δαπάνες στον τακτικό προϋπολογισμό. 6.Την 586/2002 Γνωμοδότηση του Συμβουλίου της Επικρατείας, με πρόταση των υπουργών Εσωτερικών Δημόσιας Διοίκησης και Αποκέντρωσης και Μεταφορών και Επικοινωνιών αποφασίζουμε:  ΚΕΦΑΛΑΙΟ Α΄ ΒΑΣΙΚΗ ΔΙΑΡΘΡΩΣΗ Άρθρο 8 Τμήμα Πληροφορικής Στις αρμοδιότητες του Τμήματος Πληροφορικής περιλαμβάνονται: α.Η εισήγηση για τις στρατηγικές κατευθύνσεις της ΕΕΤΤ σε θέματα πληροφορικής, η παρακολούθηση της εφαρμογής τους, η αξιολόγηση της αποτελεσματικότητάς τους και η εισήγηση για τις αναγκαίες τροποποιήσεις. β.Η εισήγηση για την προμήθεια υλικών και υπηρεσιών που αφορούν στη χρήση, επέκταση, βελτίωση των Πληροφοριακών Συστημάτων της Επιτροπής και η παρακολούθηση των σχετικών διαδικασιών. γ.Η μέριμνα για την απρόσκοπτη λειτουργία των κεντρικών συστημάτων πληροφορικής της Επιτροπής σε σχέση με τον εξοπλισμό, το λειτουργικό σύστημα, τα συστήματα διαχείρισης των Βάσεων Δεδομένων και τα δίκτυα. Σελ. 386,430 Τεύχος      Σελ.        δ.Η ανάπτυξη και συντήρηση, σε συνεργασία με το Τμήμα Δημοσίων Σχέσεων, υπηρεσιών ηλεκτρονικής πληροφόρησης στο Διαδίκτυο. ε.Η ανάπτυξη λογισμικού εφαρμογών σύμφωνα με τις ανάγκες των υπηρεσιών της ΕΕΤΤ, η τήρηση των ποιοτικών προδιαγραφών, η βελτίωση των διαδικασιών ασφάλειας των συστημάτων πληροφορικής, η μέριμνα για το λογικό σχεδιασμό των εφαρμογών λογισμικού και των Βάσεων Δεδομένων καθώς και για τις αναγκαίες επεκτάσεις και βελτιώσεις των πληροφοριακών συστημάτων της ΕΕΤΤ. στ.Η παροχή υποστήριξης προς τους χρήστες των πληροφοριακών συστημάτων της ΕΕΤΤ σε θέματα χειρισμού και αξιοποίησης των συστημάτων. Άρθρο 9 Γραφείο Προέδρου της ΕΕΤΤ Στις αρμοδιότητες του Γραφείου Προέδρου της ΕΕΤΤ περιλαμβάνονται : α.Η υποστήριξη του Προέδρου της ΕΕΤΤ στον καθορισμό, και την αναθεώρηση των στρατηγικών και επιχειρησιακών στόχων της Επιτροπής καθώς και στην παρακολούθηση της υλοποίησης των στόχων αυτών. β.Η υποστήριξη του Προέδρου της ΕΕΤΤ στην επιλογή και την παρακολούθηση της εφαρμογής συστημάτων διοίκησης και διαχείρισης του ανθρώπινου δυναμικού της Επιτροπής. γ.Η ενημέρωση του Προέδρου και των Αντιπροέδρων της ΕΕΤΤ για τις διεθνείς θεσμικές εξελίξεις και τις μελλοντικές τάσεις στις αγορές των τηλεπικοινωνιών και των ταχυδρομείων και η υποστήριξή τους σε κάθε άλλο θέμα που ενδιαφέρει ή σχετίζεται με την ΕΕΤΤ και αφορά τηλεπικοινωνιακές ή ταχυδρομικές δραστηριότητες σε διεθνή κλίμακα. δ.Η παρακολούθηση των διεθνών εξελίξεων σε τεχνολογικά θέματα και θέματα προτύπων και η παροχή στον Πρόεδρο και στον Αντιπρόεδρο αρμόδιο για τον τομέα των τηλεπικοινωνιών, τεχνικής φύσεως συμβουλών για θέματα τηλεπικοινωνιών και φάσματος ραδιοσυχνοτήτων. ε.Η εισήγηση για την εφαρμογή των κατάλληλων συστημάτων και μέσων παρακολούθησης της αποτελεσματικότητας και απόδοσης των διαδικασιών λειτουργίας της ΕΕΤΤ, ο έλεγχος της αποτελεσματικότητας και της απόδοσής τους και η ενημέρωση του Προέδρου για την αναγκαιότητα λήψης βελτιωτικών μέτρων. 22.ΔΑ.α.79 Οργάνωση και Λειτουργία των Τηλεπικοινωνιών - Ε.Ε.Τ.Τ. στ.Η παροχή γραμματειακής υποστήριξης προς τον Πρόεδρο και προς τους Αντιπροέδρους της ΕΕΤΤ. Άρθρο 10 Γραφείο Νομικού Συμβούλου Στις αρμοδιότητες του Νομικού Συμβούλου περιλαμβάνονται: α.Η παροχή νομικών συμβουλών στον Πρόεδρο, στους Αντιπροέδρους και στην Ολομέλεια της ΕΕΤΤ. β.Η παροχή κατευθύνσεων και οδηγιών για την υπεράσπιση των νομικών υποθέσεων της ΕΕΤΤ ενώπιον δικαστηρίων και εξωδίκως. γ.Ο έλεγχος των συμβάσεων που συνάπτει η ΕΕΤΤ για τη διασφάλιση της νομιμότητάς τους και των συμφερόντων της. δ.Η μέριμνα για την διασφάλιση της νομιμότητας των πράξεων της ΕΕΤΤ. Άρθρο 11 Γραμματεία Επιτροπής Στις αρμοδιότητες της Γραμματείας της Επιτροπής περιλαμβάνονται: α.Η παροχή κάθε φύσης γραμματειακής υποστήριξης προς την Ολομέλεια της ΕΕΤΤ. β.Η σύνταξη και η τήρηση των πρακτικών της Ολομέλειας και η ενημέρωση του Βιβλίου Αποφάσεων της Επιτροπής. γ.Η επιμέλεια για την αναπαραγωγή και διανομή των κειμένων των αποφάσεων της Ολομέλειας. Άρθρο 12 Σύσταση Περιφερειακών Γραφείων Με απόφαση της ΕΕΤΤ μπορεί να συστήνονται Περιφερειακά Γραφεία ανάλογα με τις ανάγκες της. Με την απόφαση σύστασης των Περιφερειακών Γραφείων καθορίζονται οι αρμοδιότητες, η εσωτερική διάρθρωση και η υπαγωγή τους. ΚΕΦΑΛΑΙΟ Γ΄ ΠΡΟΣΩΠΙΚΟ ΤΗΣ ΕΕΤΤ Άρθρο 13 Θέσεις Προσωπικού της ΕΕΤΤ. Οι θέσεις του προσωπικού της ΕΕΤΤ είναι 180 και κατανέμονται ως εξής: α.Θέσεις Τακτικού προσωπικού. 1.Κατηγορία Πανεπιστημιακής Εκπαίδευσης (ΠΕ): 1α. Κλάδος ΠΕ Μηχανικών: Μία (1) θέση βαθμού Δ-Α 1β. Κλάδος ΠΕ Πληροφορικής: Μία (1) θέση βαθμού Δ-Α 1γ. Κλάδος ΠΕ Στατιστικής: Μία (1) θέση βαθμού Δ-Α 1δ. Κλάδος ΠΕ Διοικητικού-Οικονομικού: Δέκα (10) θέσεις που διαβαθμίζονται ως εξής: Μία (1) θέση βαθμού Διευθυντή Εννέα (9) θέσεις βαθμών Δ-Α 2.Κατηγορία Τεχνολογικής Εκπαίδευσης (ΤΕ): 2α. Κλάδος ΤΕ Τεχνολογικών Εφαρμογών : Τριάντα (30) θέσεις βαθμών Δ-Α 2β. Κλάδος ΤΕ Διοικητικού-Λογιστικού: Δέκα εννέα (19) θέσεις βαθμών Δ-Α 3.Κατηγορία Δευτεροβάθμιας Εκπαίδευσης (ΔΕ): 3α. Κλάδος Διοικητικού-Λογιστικού: Έξι (6) θέσεις βαθμών Δ-Α 3β. Κλάδος Τηλεφωνητών: Μία (1) θέση βαθμού Δ-Α 3γ. Κλάδος Τεχνικών-Οδηγών: Δέκα (10) θέσεις βαθμών Δ-Α 4.Κατηγορία Υποχρεωτικής Εκπαίδευσης (ΥΕ): 4α. Κλάδος Επιμελητών: Μία (1) θέση βαθμών Ε-Β β.Θέσεις ειδικού επιστημονικού προσωπικού. Οι ενενήντα εννέα (99) θέσεις του ειδικού επιστημονικού προσωπικού όπως αυτό ορίζεται στο Π.Δ. 50/2001 (ΦΕΚ 39 Α /5.3.2001) καλύπτονται από τις κάτωθι ειδικότητες: 1.Ηλεκτρολόγων Μηχανικών ή Ηλεκτρολόγων Μηχανικών και Μηχανικών Η/Υ ή Ηλεκτρονικών Μηχανικών και Μηχανικών Υπολογιστών ή Μηχανικών Η/Υ και Μηχανικών Πληροφορικής ή Μηχανικών Η/Υ Τηλεπικοινωνιών και Δικτύων ή Φυσικών ή Πληροφορικής ή ισοτίμων. 2.Οικονομικών Επιστημών ή Δημόσιας Διοίκησης ή Πολιτικών Επιστημών και Δημόσιας Διοίκησης ή Οικονομικής των Επιχειρήσεων ή Χρηματοοικονομικής και Τραπεζικής Διοικητικής ή Στατιστικής και Επιχειρησιακής Έρευνας ή Διοίκησης Επιχειρήσεων ή Μάρκετινγκ ή άλλων ισοτίμων. 3.Νομικών Επιστημών (περιλαμβανομένων και δικηγόρων). 4.Δημοσίων Σχέσεων ή Δημοσίων Σχέσεων και Επικοινωνιακής Πολιτικής ή Διεθνών και Ευρωπαϊκών Σπουδών ή Επικοινωνίας και ΜΜΕ ή ισοτίμων. Οι ειδικότητες με τις οποίες καλύπτονται οι θέσεις ορίζονται κάθε φορά με την προκήρυξη πλήρωσης των θέσεων. Δεκατέσσερις (14) από τις θέσεις του Ειδικού Επιστημονικού Προσωπικού είναι θέσεις Προϊσταμένων οργανικών μονάδων, όπως αυτές ορίζονται στην παράγραφο 1. του άρθρου 15 του παρόντος. γ. Θέση Νομικού Συμβούλου: Μία (1) θέση. (Μετά τη σελ. 386,430) Σελ. 386,431 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.79 Άρθρο 14 Προσόντα και Επιλογή Προϊσταμένων Υπηρεσιών. 1.Τα προσόντα που απαιτούνται για την κάλυψη των κάτωθι θέσεων των Προϊσταμένων των Διευθύνσεων και των Τμημάτων της ΕΕΤΤ είναι τα εξής: Α. Διεύθυνση Τηλεπικοινωνιών  α.Προϊστάμενος Διεύθυνσης Τηλεπικοινωνιών Πτυχιούχος Ανώτατου Εκπαιδευτικού Ιδρύματος, ειδικότητας Ηλεκτρολόγου Μηχανικού ή Ηλεκτρολόγου Μηχανικού και Μηχανικού Η/Υ ή Μηχανικού Η/Υ και Μηχανικού Πληροφορικής ή Μηχανικού Η/Υ Τηλεπικοινωνιών και Δικτύων ή Φυσικού με ΜΔΕ στη Ραδιοηλεκτρολογία ή Ηλεκτρονική ή ισότιμος. Δεκαετής τουλάχιστον εμπειρία σε συναφές αντικείμενο στο Δημόσιο ή Ιδιωτικό  τομέα, περιλαμβανομένης και της διδασκαλίας σε ΑΕΙ, από την οποία τουλάχιστον τριετής σε καθήκοντα Διοίκησης. Μεταπτυχιακός τίτλος σε συναφή τεχνολογικά θέματα ή σε διοίκηση επιχειρήσεων εκτιμάται ιδιαιτέρως. β.Προϊστάμενος Τμήματος Ρύθμισης Τηλεπικοινωνιακών Θεμάτων Πτυχιούχος Ανώτατου Εκπαιδευτικού Ιδρύματος, ειδικότητας Ηλεκτρολόγου Μηχανικού ή Ηλεκτρολόγου Μηχανικού και Μηχανικού Η/Υ ή Μηχανικού Η/Υ και Μηχανικού Πληροφορικής ή Μηχανικού Η/Υ Τηλεπικοινωνιών και Δικτύων ή Φυσικού με ΜΔΕ στη Ραδιοηλεκτρολογία ή Ηλεκτρονική, ή Πληροφορικής ή Νομικών ή Οικονομικών Επιστημών ή Διοίκησης Επιχειρήσεων ή Οικονομικής των Επιχειρήσεων ή Χρηματοοικονομικής και Τραπεζικής Διοικητικής ή Μάρκετινγκ ή ισότιμος. Εξαετής τουλάχιστον εμπειρία σε συναφές αντικείμενο στο Δημόσιο ή Ιδιωτικό Τομέα, συμπεριλαμβανομένης και της διδασκαλίας σε ΑΕΙ, από την οποία τουλάχιστον διετής σε καθήκοντα Διοίκησης. Μεταπτυχιακός τίτλος σε συναφή τεχνολογικά θέματα ή σε διοίκηση επιχειρήσεων εκτιμάται ιδιαιτέρως. γ.Προϊστάμενος Τμήματος Εποπτείας και Ελέγχου Τηλεπικοινωνιακού Τομέα. Πτυχιούχος Ανώτατου Εκπαιδευτικού Ιδρύματος, ειδικότητας Ηλεκτρολόγου Μηχανικού ή Ηλεκτρολόγου Μηχανικού και Μηχανικού Η/Υ ή Μηχανικού Η/Υ και Μηχανικού Πληροφορικής ή Μηχανικού Η/Υ Τηλεπικοινωνιών και Δικτύων ή Φυσικού με ΜΔΕ στη Ραδιοηλεκτρολογία ή Ηλεκτρονική, ή  Σελ. 386,432 Τεύχος      Σελ.        Πληροφορικής ή Νομικών ή Οικονομικών Επιστημών ή Διοίκησης Επιχειρήσεων ή Οικονομικής των Επιχειρήσεων ή Χρηματοοικονομικής και Τραπεζικής Διοικητικής ή Μάρκετινγκ ή ισότιμος. Εξαετής τουλάχιστον εμπειρία σε συναφές αντικείμενο στο Δημόσιο ή Ιδιωτικό Τομέα, συμπεριλαμβανομένης και της διδασκαλίας σε ΑΕΙ, από την οποία τουλάχιστον διετής σε καθήκοντα Διοίκησης. Μεταπτυχιακός τίτλος σε συναφή τεχνολογικά θέματα ή σε διοίκηση επιχειρήσεων εκτιμάται ιδιαιτέρως. δ.Προϊστάμενος Τμήματος Παρακολούθησης Αγοράς και Ανταγωνισμού Πτυχιούχος Ανώτατου Εκπαιδευτικού Ιδρύματος, ειδικότητας Ηλεκτρολόγου Μηχανικού ή Ηλεκτρολόγου Μηχανικού και Μηχανικού Η/Υ ή Μηχανικού Η/Υ και Μηχανικού Πληροφορικής ή Μηχανικού Η/Υ Τηλεπικοινωνιών και Δικτύων ή Φυσικού με ΜΔΕ στη Ραδιοηλεκτρολογία ή Ηλεκτρονική, ή Πληροφορικής ή Νομικών ή Οικονομικών Επιστημών ή Διοίκησης Επιχειρήσεων ή Οικονομικής των Επιχειρήσεων ή Χρηματοοικονομικής και Τραπεζικής Διοικητικής ή Μάρκετινγκ ή ισότιμος. Εξαετής τουλάχιστον εμπειρία στην οικονομική ανάλυση ή στις στατιστικές εφαρμογές συμπεριλαμβανομένης και της διδασκαλίας σε ΑΕΙ, από την οποία διετής τουλάχιστον σε καθήκοντα Διοίκησης. Μεταπτυχιακός τίτλος σε συναφές αντικείμενο ή/και εμπειρία σε τηλεπικοινωνιακά θέματα εκτιμάται ιδιαιτέρως. Β. Διεύθυνση Ταχυδρομείων: α.Προϊστάμενος Διεύθυνσης Ταχυδρομείων Πτυχιούχος Ανωτάτου Εκπαιδευτικού Ιδρύματος, ειδικότητας Μηχανικού οποιουδήποτε τμήματος που αναφέρεται στο άρθρο 14 ή Πτυχιούχος Φυσικών ή Μαθηματικών ή Νομικών ή Οικονομικών Επιστημών ή Διοίκησης Επιχειρήσεων ή Οικονομικής των Επιχειρήσεων ή Χρηματοοικονομικής και Τραπεζικής Διοικητικής ή Μάρκετινγκ ή ισότιμος. 22.ΔΑ.α.79 Οργάνωση και Λειτουργία των Τηλεπικοινωνιών - Ε.Ε.Τ.Τ. Δεκαετής τουλάχιστον εμπειρία σε συναφές αντικείμενο στο Δημόσιο ή Ιδιωτικό Τομέα συμπεριλαμβανομένης και της διδασκαλίας σε ΑΕΙ, από την οποία τουλάχιστον τριετής σε καθήκοντα Διοίκησης. Μεταπτυχιακός τίτλος σε συναφή τεχνολογικά θέματα ή σε διοίκηση επιχειρήσεων εκτιμάται ιδιαιτέρως. β.Προϊστάμενος Τμήματος Ρύθμισης Ταχυδρομικών Θεμάτων Πτυχιούχος Ανωτάτου Εκπαιδευτικού Ιδρύματος, ειδικότητας Μηχανικού οποιουδήποτε τμήματος που αναφέρεται στο άρθρο 14 ή Πτυχιούχος Φυσικών ή Μαθηματικών ή Νομικών ή Οικονομικών Επιστημών ή Διοίκησης Επιχειρήσεων ή Οικονομικής των Επιχειρήσεων ή Χρηματοοικονομικής και Τραπεζικής Διοικητικής ή Μάρκετινγκ ή ισότιμος. Εξαετής τουλάχιστον εμπειρία σε συναφές αντικείμενο στο Δημόσιο ή Ιδιωτικό Τομέα συμπεριλαμβανομένης και της διδασκαλίας σε ΑΕΙ, από την οποία τουλάχιστον διετής σε καθήκοντα Διοίκησης. Μεταπτυχιακός τίτλος σε συναφή τεχνολογικά θέματα ή σε διοίκηση επιχειρήσεων εκτιμάται ιδιαιτέρως. γ.Προϊστάμενος Τμήματος Εποπτείας και Ελέγχου Ταχυδρομικού Τομέα. Πτυχιούχος Ανωτάτου Εκπαιδευτικού Ιδρύματος, ειδικότητας Μηχανικού οποιουδήποτε τμήματος που αναφέρεται στο άρθρο 14 ή Πτυχιούχος Φυσικών ή Μαθηματικών ή Νομικών ή Οικονομικών Επιστημών ή Διοίκησης Επιχειρήσεων ή Οικονομικής των Επιχειρήσεων ή Χρηματοοικονομικής και Τραπεζικής Διοικητικής ή Μάρκετινγκ ή ισότιμος. Εξαετής τουλάχιστον εμπειρία σε συναφές αντικείμενο στο Δημόσιο ή Ιδιωτικό Τομέα συμπεριλαμβανομένης και της διδασκαλίας σε ΑΕΙ, από την οποία τουλάχιστον διετής σε καθήκοντα Διοίκησης. Μεταπτυχιακός τίτλος σε συναφή τεχνολογικά θέματα ή σε διοίκηση επιχειρήσεων εκτιμάται ιδιαιτέρως. Γ. Διεύθυνση Φάσματος α.Προϊστάμενος Διεύθυνσης Φάσματος Πτυχιούχος Ανώτατου Εκπαιδευτικού Ιδρύματος, ειδικότητας Ηλεκτρολόγου Μηχανικού ή Ηλεκτρολόγου Μηχανικού και Μηχανικού Η/Υ ή Μηχανικού Η/Υ και Μηχανικού Πληροφορικής ή Μηχανικού Η/Υ Τηλεπικοινωνιών και Δικτύων ή Φυσικού με ΜΔΕ στη Ραδιοηλεκτρολογία ή Ηλεκτρονική ή ισότιμος. Δεκαετής τουλάχιστον εμπειρία σε συναφές αντικείμενο ρύθμισης φάσματος ραδιοσυχνοτήτων στο Δημόσιο ή Ιδιωτικό Τομέα, συμπεριλαμβανομένης και της διδασκαλίας σε ΑΕΙ, από την οποία τουλάχιστον τριετής σε καθήκοντα Διοίκησης. Μεταπτυχιακός τίτλος σε συναφή τεχνολογικά θέματα εκτιμάται ιδιαιτέρως β.Προϊστάμενος Τμήματος Διαχείρισης Φάσματος. Πτυχιούχος Ανώτατου Εκπαιδευτικού Ιδρύματος, ειδικότητας Ηλεκτρολόγου Μηχανικού ή Ηλεκτρολόγου Μηχανικού και Μηχανικού Η/Υ ή Μηχανικού Η/Υ και Μηχανικού Πληροφορικής ή Μηχανικού Η/Υ Τηλεπικοινωνιών και Δικτύων ή Φυσικού με ΜΔΕ στη Ραδιοηλεκτρολογία ή Ηλεκτρονική ή ισότιμος. Εξαετής τουλάχιστον εμπειρία σε συναφές αντικείμενο ρύθμισης φάσματος ραδιοσυχνοτήτων στο Δημόσιο ή Ιδιωτικό Τομέα, συμπεριλαμβανομένης και της διδασκαλίας σε ΑΕΙ, από την οποία διετής τουλάχιστον σε καθήκοντα Διοίκησης. Μεταπτυχιακός τίτλος σε συναφή τεχνολογικά θέματα εκτιμάται ιδιαιτέρως γ.Προϊστάμενος Τμήματος Εποπτείας και Ελέγχου Φάσματος. Πτυχιούχος Ανώτατου Εκπαιδευτικού Ιδρύματος, ειδικότητας Ηλεκτρολόγου Μηχανικού ή Ηλεκτρολόγου Μηχανικού και Μηχανικού Η/Υ ή Μηχανικού Η/Υ και Μηχανικού Πληροφορικής ή Μηχανικού Η/Υ Τηλεπικοινωνιών και Δικτύων ή Φυσικού με ΜΔΕ στη Ραδιοηλεκτρολογία ή Ηλεκτρονική ή ισότιμος. Εξαετής τουλάχιστον εμπειρία σε συναφές αντικείμενο ελέγχου και εποπτείας φάσματος ραδιοσυχνοτήτων στο Δημόσιο ή Ιδιωτικό Τομέα, συμπεριλαμβανομένης και της διδασκαλίας σε ΑΕΙ, από την οποία διετής τουλάχιστον σε καθήκοντα Διοίκησης. Μεταπτυχιακός τίτλος σε συναφή τεχνολογικά θέματα εκτιμάται ιδιαιτέρως. δ.Προϊστάμενος Τμήματος Εξοπλισμού Τηλεπικοινωνιών. Πτυχιούχος Ανώτατου Εκπαιδευτικού Ιδρύματος, ειδικότητας Ηλεκτρολόγου Μηχανικού ή Ηλεκτρολόγου Μηχανικού και Μηχανικού Η/Υ ή Μηχανικού Η/Υ και Μηχανικού Πληροφορικής ή Μηχανικού Η/Υ Τηλεπικοινωνιών και Δικτύων ή Φυσικού με ΜΔΕ στη Ραδιοηλεκτρολογία ή Ηλεκτρονική ή ισότιμος. Εξαετής τουλάχιστον εμπειρία σε συναφές αντικείμενο, συμπεριλαμβανομένης και της διδασκαλίας σε ΑΕΙ, από την οποία 2ετής τουλάχιστον σε καθήκοντα διοίκησης. Μεταπτυχιακός τίτλος σε συναφή τεχνολογικά θέματα εκτιμάται ιδιαιτέρως. (Μετά τη σελ. 386,432) Σελ. 386,433 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.79 Δ. Τμήμα Νομικών Υπηρεσιών α.Προϊστάμενος Τμήματος Νομικών Υπηρεσιών Πτυχιούχος Νομικού Τμήματος Ανωτάτου Εκπαιδευτικού Ιδρύματος. Εξαετής τουλάχιστον εμπειρία στην διαχείριση νομικών ζητημάτων εκ των οποίων τουλάχιστον διετής σε νομικά ζητήματα του τηλεπικοινωνιακού τομέα και ενός έτους σε καθήκοντα διοίκησης. Μεταπτυχιακός τίτλος σε συναφές αντικείμενο εκτιμάται ιδιαιτέρως. Ε. Τμήμα Πληροφορικής. α.Προϊστάμενος Τμήματος Πληροφορικής. Πτυχιούχος Ανώτατου Εκπαιδευτικού Ιδρύματος, ειδικότητας Ηλεκτρολόγου Μηχανικού και Μηχανικού Η/Υ ή Μηχανικού Η/Υ Πληροφορικής ή Ηλεκτρονικού Μηχανικού και Μηχανικού Υπολογιστών ή Πτυχιούχου Πληροφορικής ή ισότιμος. Εξαετής τουλάχιστον εμπειρία σε συναφές αντικείμενο στο Δημόσιο ή Ιδιωτικό Τομέα, συμπεριλαμβανομένης και της διδασκαλίας σε ΑΕΙ, από την οποία τουλάχιστον διετής σε καθήκοντα διοίκησης. Μεταπτυχιακός τίτλος σε συναφές αντικείμενο εκτιμάται ιδιαιτέρως. ΣΤ. Τμήμα Δημοσίων Σχέσεων. α.Προϊστάμενος Τμήματος Δημοσίων Σχέσεων Πτυχιούχος Ανωτάτου Εκπαιδευτικού Ιδρύματος, Δημοσίων Σχέσεων ή Δημοσίων Σχέσεων και Επικοινωνιακής Πολιτικής ή Διεθνών και Ευρωπαϊκών Σπουδών ή Πολιτικής Επιστήμης και Δημόσιας Διοίκησης ή Επικοινωνίας και ΜΜΕ ή Διοίκησης Επιχειρήσεων ή ισότιμος. Εξαετής τουλάχιστον εμπειρία σε αντικείμενο δημοσίων σχέσεων εκ των οποίων τουλάχιστον διετής σε καθήκοντα διοίκησης. Μεταπτυχιακός τίτλος σε συναφές αντικείμενο εκτιμάται ιδιαιτέρως. 2.Η επιλογή των ανωτέρω Προϊσταμένων των Διευθύνσεων και Τμημάτων της ΕΕΤΤ γίνεται μετά από δημόσια προκήρυξη και αξιολόγηση των τυπικών και ουσιαστικών προσόντων των υποψηφίων με ευθύνη της ΕΕΤΤ. Στη διαδικασία επιλογής μπορούν να συμμετέχουν και στελέχη της ΕΕΤΤ ή αποσπασμένοι στην ΕΕΤΤ με προσόντα Ειδικού Επιστημονικού Προσωπικού. Σε περίπτωση που επιλεγούν στελέχη της ΕΕΤΤ, τους ανατίθενται καθήκοντα προϊσταμένου της υπηρεσίας για την οποία επελέγησαν. Η ανάθεση καθηκόντων μπορεί να παύσει με αιτιολογημένη απόφαση της Επιτροπής. 3.Στην περίπτωση που οι θέσεις προϊσταμένων δεν καλυφθούν από υποψηφίους με την οριζόμενη εμπειρία, είναι δυνατόν να καλυφθούν από  Σελ. 386,434 Τεύχος      Σελ.        υποψηφίους με εμπειρία μικρότερου χρόνου σύμφωνα με τη σχετική προκήρυξη και τις διατάξεις του Π. Δ/τος 50/2001 (Α΄ 39). 4.Για την αξιολόγηση των τυπικών και ουσιαστικών προσόντων των υποψηφίων, συγκροτείται με απόφαση της ΕΕΤΤ τριμελής τουλάχιστον επιτροπή. Η επιτροπή αυτή μετά από αξιολόγηση των τυπικών και ουσιαστικών προσόντων των υποψηφίων και συνέντευξη με αυτούς, υποβάλλει στην ολομέλεια της ΕΕΤΤ πίνακα με τους τρεις τουλάχιστον για κάθε θέση επικρατέστερους κατά την κρίση της υποψηφίους, εφόσον υπάρχουν, από τους οποίους η Ολομέλεια της ΕΕΤΤ επιλέγει τον προσληπτέο. 5.Η ΕΕΤΤ δύναται να ανανεώνει τη θητεία των ανωτέρω Προϊσταμένων των Διευθύνσεων και Τμημάτων για ίσα χρονικά διαστήματα. 6.Η πρόσληψη ειδικού επιστημονικού προσωπικού ως προϊσταμένων των οργανικών μονάδων της παραγράφου 1 γίνεται με σύμβαση εργασίας ιδιωτικού δικαίου διάρκειας τριών (3) ετών, η οποία μπορεί να καταγγέλλεται και πριν την λήξη της διάρκειάς της τηρουμένων των ισχυουσών διατάξεων. 7.Ανώτατο όριο ηλικίας πρόσληψης προϊσταμένων οργανικών μονάδων ορίζεται το πεντηκοστό έτος. 8.Στη Διεύθυνση Οικονομικών και Διοικητικών Υπηρεσιών και των Τμημάτων αυτής προΐστανται τακτικοί υπάλληλοι σύμφωνα με τις διατάξεις του Δημοσιοϋπαλληλικού Κώδικα. Αν δεν υπάρχουν τακτικοί υπάλληλοι της ΕΕΤΤ με τις απαιτούμενες προϋποθέσεις, με απόφαση της Ολομέλειας της ΕΕΤΤ τοποθετούνται τακτικοί υπάλληλοι του Δημοσίου ή ΝΠΔΔ, κατηγορίας ΠΕ με βαθμό τουλάχιστον Α' αποσπασμένοι στην ΕΕΤΤ. 22.ΔΑ.α.79 Οργάνωση και Λειτουργία των Τηλεπικοινωνιών - Ε.Ε.Τ.Τ. ΚΕΦΑΛΑΙΟ Δ΄ ΜΕΤΑΒΑΤΙΚΕΣ ΚΑΙ ΛΟΙΠΕΣ ΔΙΑΤΑΞΕΙΣ Άρθρο 15 1.Η τοποθέτηση του υπηρετούντος, κατά τη δημοσίευση του παρόντος, προσωπικού της ΕΕΤΤ στις Διευθύνσεις και Τμήματα του Άρθρου 1 του παρόντος θα γίνει με απόφαση της ΕΕΤΤ μετά από αξιολόγηση των τυπικών και ουσιαστικών προσόντων τους εντός χρονικού διαστήματος έξι μηνών από την έναρξη της ισχύος του. 2.Εάν με μεταγενέστερες διατάξεις ανατεθούν στην ΕΕΤΤ νέες αρμοδιότητες, αυτές κατανέμονται στις υφιστάμενες οργανικές μονάδες της ΕΕΤΤ με απόφαση της Ολομέλειάς της. 3.Το Π.Δ.. 269/1977 (Α΄194) καταργείται. Άρθρο 1 Διάρθρωση ΕΕΤΤ Η Εθνική Επιτροπή Τηλεπικοινωνιών και Ταχυδρομείων ( ΕΕΤΤ) διαρθρώνεται ως ακολούθως: 1.Διεύθυνση Τηλεπικοινωνιών α.Τμήμα Ρύθμισης Τηλεπικοινωνιακών Θεμάτων β.Τμήμα Εποπτείας και Ελέγχου Τηλεπικοινωνιακού Τομέα γ.Τμήμα Παρακολούθησης Αγοράς και Ανταγωνισμού 2.Διεύθυνση Ταχυδρομείων α.Τμήμα Ρύθμισης Ταχυδρομικών θεμάτων β.Τμήμα Εποπτείας και Ελέγχου Ταχυδρομικού Τομέα 3.Διεύθυνση Φάσματος α.Τμήμα Διαχείρισης Φάσματος β.Τμήμα Εποπτείας και Ελέγχου Φάσματος γ.Τμήμα Εξοπλισμού Τηλεπικοινωνιών 4.Διεύθυνση Οικονομικών και Διοικητικών Υπηρεσιών α.Τμήμα Οικονομικής Διαχείρισης β.Τμήμα Ανθρώπινου Δυναμικού γ.Τμήμα Διοικητικών Υπηρεσιών 5.Τμήμα Δημοσίων Σχέσεων 6.Τμήμα Νομικών Υπηρεσιών 7.Τμήμα Πληροφορικής 8.Γραφείο Προέδρου της ΕΕΤΤ. 9.Γραφείο Νομικού Συμβούλου 10.Γραμματεία της Επιτροπής ΚΕΦΑΛΑΙΟ Β΄ ΔΙΑΡΘΡΩΣΗ – ΑΡΜΟΔΙΟΤΗΤΕΣ  ΟΡΓΑΝΙΚΩΝ ΜΟΝΑΔΩΝ Άρθρο 2 Διεύθυνση Τηλεπικοινωνιών 1.Η Διεύθυνση Τηλεπικοινωνιών είναι αρμόδια για το σχεδιασμό και την αντιμετώπιση κάθε ζητήματος σχετικού με τη ρύθμιση, τον έλεγχο και τη συμμόρφωση των  τηλεπικοινωνιακών επιχειρήσεων προς τις ισχύουσες διατάξεις. (Μετά τη σελ. 386,422) Σελ. 386,423 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.76-79 2.Η Διεύθυνση Τηλεπικοινωνιών συγκροτείται από τα εξής Τμήματα : Α. Τμήμα Ρύθμισης Τηλεπικοινωνιακών Θεμάτων. Β. Τμήμα Εποπτείας και Ελέγχου Τηλεπικοινωνιακού Τομέα. Γ. Τμήμα Παρακολούθησης Αγοράς και Ανταγωνισμού. 3.Οι αρμοδιότητες της Διεύθυνσης Τηλεπικοινωνιών κατανέμονται μεταξύ των Τμημάτων της ως εξής: Α. Τμήμα Ρύθμισης Τηλεπικοινωνιακών Θεμάτων Στις αρμοδιότητες του Τμήματος περιλαμβάνονται: α.Η εισήγηση για την έκδοση και η σύνταξη σχεδίου κανονιστικών πράξεων για θέματα χορήγησης γενικών και ειδικών αδειών παροχής τηλεπικοινωνιακών υπηρεσιών, η σύνταξη των ατομικών διοικητικών πράξεων χορήγησης των ειδικών αδειών και η διενέργεια των σχετικών διαγωνισμών. β.Η αξιολόγηση των στοιχείων των επιχειρήσεων που υποβάλλουν στην ΕΕΤΤ αίτηση για άσκηση τηλεπικοινωνιακών δραστηριοτήτων. γ.Η εισήγηση για θέματα ειδικών αδειών όπως η χορήγηση, ανανέωση, τροποποίηση, αναστολή, παράταση, ανάκληση και κατάργηση των ειδικών αδειών, καθώς και για την εκμίσθωση, την παραχώρηση χρήσης, την μεταβίβαση ή συνεκμετάλλευση αυτών. δ.Η διαβίβαση, εφόσον ζητηθεί από τους ενδιαφερόμενους κατόχους ειδικών αδειών, στις αρμόδιες υπηρεσίες του ευρύτερου δημόσιου τομέα των αιτήσεων των τηλεπικοινωνιακών επιχειρήσεων για τη λήψη των απαραίτητων (για την άσκηση της συγκεκριμένης δραστηριότητάς τους) αδειών και εγκρίσεων από άλλους φορείς, προς διευκόλυνση της μονοαπευθυντικής διαδικασίας έκδοσης αδειών και η προώθηση κάθε απαιτούμενης σχετικής ενέργειας για την διευκόλυνση των διαδικασιών και των αδειοδοτήσεων. ε.Η τήρηση μητρώου αδειών και δηλώσεων καταχώρησης καθώς και Μητρώου Τηλεπικοινωνιακών Επιχειρήσεων κατόχων Γενικών και Ειδικών Αδειών. στ.Η εισήγηση για την έγκριση ή την τροποποίηση του Εθνικού Σχεδίου Αριθμοδότησης (του Ε.Σ.Α.). Η εισήγηση για τη διαχείριση, όπως δέσμευση ή εκχώρηση αριθμών ή ομάδων αριθμών του Ε.Σ.Α., για την ρύθμιση των θεμάτων της φορητότητας των αριθμών κλήσης και της προεπιλογής  Σελ. 386,424 Τεύχος      Σελ.        φορέα, καθώς και για τον καθορισμό των τελών εκχώρησης και χρήσης των αριθμών. ζ.Η εισήγηση για την έκδοση ή την τροποποίηση κανονισμών σχετικών με θέματα διαχείρισης ονομάτων χώρου (domain name) με κατάληξη ".gr". η.Η εισήγηση για τον κατάλογο των οργανισμών που υποχρεούνται να παρέχουν Μισθωμένες Γραμμές καθώς και τις κατηγορίες Μισθωμένων Γραμμών. θ.Η εισήγηση για τον καθορισμό των αρχών κοστολόγησης και τιμολόγησης που οφείλουν να ακολουθούν οι τηλεπικοινωνιακές επιχειρήσεις. ι.Η εισήγηση επί θεμάτων σχετικών με τις διαφορές διασύνδεσης μεταξύ τηλεπικοινωνιακών επιχειρήσεων σε συνεργασία με το Τμήμα Εποπτείας και Ελέγχου Τηλεπικοινωνιακού Τομέα και το Τμήμα Νομικών Υπηρεσιών. ια.Η εισήγηση για τις προϋποθέσεις Παροχής Ανοικτού Δικτύου και των περιορισμών πρόσβασης στα Δημόσια Τηλεπικοινωνιακά Δίκτυα λόγω Ουσιωδών Απαιτήσεων. ιβ.Η εισήγηση του ετήσιου καταλόγου των τηλεπικοινωνιακών επιχειρήσεων με σημαντική θέση στην αγορά καθώς και των ειδικότερων υποχρεώσεων των επιχειρήσεων αυτών, σύμφωνα με τις ισχύουσες διατάξεις, σε συνεργασία με το τμήμα Νομικών Υπηρεσιών. ιγ.Η εισήγηση σχετικά με την παροχή Καθολικής Υπηρεσίας και τον καθορισμό του μηχανισμού χρηματοδότησής της και η μέριμνα εκτέλεσης των σχετικών αποφάσεων. ιδ.Η διαβίβαση στην Επιτροπή Ευρωπαϊκών Κοινοτήτων ή σε διεθνείς οργανισμούς κάθε πληροφορίας που απαιτείται, σύμφωνα με την κοινοτική νομοθεσία περί τηλεπικοινωνιών και στο πλαίσιο των αρμοδιοτήτων της ΕΕΤΤ. ιε.Η συνεργασία με διεθνείς φορείς για θέματα ρύθμισης τηλεπικοινωνιακών θεμάτων καθώς και η παρακολούθηση και η συγκέντρωση στοιχείων για τις νέες τεχνολογίες και τις αντίστοιχες εφαρμογές στο χώρο των τηλεπικοινωνιών. Β. Τμήμα Εποπτείας και Ελέγχου Τηλεπικοινωνιακού Τομέα. 22.ΔΑ.α.79 Οργάνωση και Λειτουργία των Τηλεπικοινωνιών - Ε.Ε.Τ.Τ. Στις αρμοδιότητες του Τμήματος περιλαμβάνονται: α.Η μέριμνα για την τήρηση της νομοθεσίας περί τηλεπικοινωνιών κατά την άσκηση των δραστηριοτήτων των τηλεπικοινωνιακών επιχειρήσεων και η εισήγηση για την επιβολή κυρώσεων στους παραβάτες. β.Ο έλεγχος της νόμιμης χρήσης των αριθμοδοτικών πόρων από τους δικαιούχους. γ.Ο έλεγχος της τήρησης εκ μέρους των τηλεπικοινωνιακών επιχειρήσεων των όρων των ειδικών και γενικών αδειών. δ.Ο έλεγχος των συμβάσεων παροχής τηλεπικοινωνιακών υπηρεσιών που υποβάλλουν στην ΕΕΤΤ οι τηλεπικοινωνιακές επιχειρήσεις. ε.Η εισαγωγή μηχανισμών ελέγχου των τηρουμένων διαδικασιών στα συστήματα κοστολόγησης και τιμολόγησης που χρησιμοποιούν οι πάροχοι τηλεπικοινωνιακών υπηρεσιών και ο έλεγχος της ανάπτυξης και της εφαρμογής κατάλληλων κοστολογικών συστημάτων από τους οργανισμούς με σημαντική θέση στην αγορά τηλεπικοινωνιών. στ.Ο έλεγχος των τιμολογίων των οργανισμών με σημαντική θέση στην αγορά σε σχέση προς το κόστος τους. ζ.Η εισήγηση για την έκδοση Κωδίκων Δεοντολογίας που διέπουν την άσκηση των τηλεπικοινωνιακών δραστηριοτήτων. η.Η εισήγηση για τα κριτήρια ελέγχου ποιότητας των παρεχόμενων τηλεπικοινωνιακών υπηρεσιών και ο έλεγχος της ποιότητάς τους. θ.Ο έλεγχος για την διασφάλιση της προστασίας των δικαιωμάτων των χρηστών τηλεπικοινωνιακών υπηρεσιών, η εξέταση καταγγελιών χρηστών και τηλεπικοινωνιακών επιχειρήσεων και η εισήγηση της επιβολής κυρώσεων στους παραβάτες των ισχυουσών διατάξεων, σε συνεργασία με το Τμήμα Νομικών Υπηρεσιών. ι.Η εισήγηση, σε συνεργασία με το τμήμα Νομικών Υπηρεσιών ,για τη λήψη μέτρων επίλυσης διαφορών που αναφύονται μεταξύ τηλεπικοινωνιακών οργανισμών και καταναλωτών. ια.Η παροχή διαπίστευσης των ενδιαφερομένων παρόχων υπηρεσιών πιστοποίησης ηλεκτρονικής υπογραφής. ιβ.Η εισήγηση για τον ορισμό από την ΕΕΤΤ δημοσίων ή ιδιωτικών Φορέων για την διαπίστευση των παρόχων υπηρεσιών πιστοποίησης ηλεκτρονικής υπογραφής καθώς και για τον έλεγχο της συμμόρφωσης των υπογραφών προς το Παράρτημα ΙΙΙ του Π.Δ. 150/25.06.2001 (ΦΕΚ 125Α). ιγ.Η διαπίστωση της συμμόρφωσης των ασφαλών διατάξεων δημιουργίας ηλεκτρονικής υπογραφής προς το Παράρτημα ΙΙΙ του Π.Δ. 150/25.06.2001. ιδ.Η εποπτεία και ο έλεγχος των εγκατεστημένων στην Ελλάδα παρόχων υπηρεσιών πιστοποίησης ηλεκτρονικής υπογραφής καθώς και των φορέων διαπίστευσης και ελέγχου της συμμόρφωσης των υπογραφών προς το Παράρτημα ΙΙΙ του Π.Δ. 150/25.06.2001 (ΦΕΚ 125Α) και η εισήγηση επιβολής προστίμων σε παρόχους υπηρεσιών πιστοποίησης ηλεκτρονικής υπογραφής, όταν δεν διαθέτουν την απαιτούμενη διαπίστευση. ιε.Η ενημέρωση της Ευρωπαϊκής Επιτροπής για τις επωνυμίες και τις διευθύνσεις όλων των διαπιστευμένων εθνικών παρόχων υπηρεσιών πιστοποίησης ηλεκτρονικής υπογραφής. Γ. Τμήμα Παρακολούθησης Αγοράς και Ανταγωνισμού Στις αρμοδιότητες του Τμήματος Παρακολούθησης Αγοράς και Ανταγωνισμού, περιλαμβάνονται: α.Ο σχεδιασμός, η εισήγηση και η οργάνωση συστήματος παρακολούθησης των αγορών τηλεπικοινωνιών και ταχυδρομείων, σε συνεργασία με τη Διεύθυνση Ταχυδρομείων ,και η ανάπτυξη μεθόδων συγκέντρωσης και ανάλυσης στοιχείων για τον ανταγωνισμό στις αγορές αυτές. β.Η ανάπτυξη βάσεων δεδομένων και μοντέλων "προσομοίωσης" για την παρακολούθηση της αγοράς και του ανταγωνισμού , η ενημέρωση του συστήματος παρακολούθησης της αγοράς τηλεπικοινωνιών και η σύνταξη σχετικών αναφορών. γ.Η παρακολούθηση και η συγκέντρωση στοιχείων για τη διάρθρωση και λειτουργία της διεθνούς αγοράς τηλεπικοινωνιών και η τήρηση αρχείων με τα στοιχεία της αγοράς τηλεπικοινωνιών στην Ελλάδα. δ.Η ανάπτυξη μηχανισμών πληροφόρησης και υποστήριξης της ΕΕΤΤ σε θέματα ποιότητας υπηρεσιών, καθολικής υπηρεσίας, πλειστηριασμών, ανταγωνισμού κ.λπ. ε.Η υποστήριξη των Διευθύνσεων Τηλεπικοινωνιών, Ταχυδρομείων και Φάσματος στην άσκηση των αρμοδιοτήτων τους, με την παροχή συμβουλών σε πάσης φύσεως θέματα μακροοικονομικής και στατιστικής ανάλυσης. Άρθρο 3 Διεύθυνση Ταχυδρομείων 1.Η Διεύθυνση Ταχυδρομείων είναι αρμόδια για το σχεδιασμό και την αντιμετώπιση κάθε ζητήματος σχετικού με την ρύθμιση, τον έλεγχο και τη συμμόρφωση των ταχυδρομικών επιχειρήσεων προς τις ισχύουσες διατάξεις. (Μετά τη σελ. 386,424) Σελ. 386,425 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.79 2.Η Διεύθυνση Ταχυδρομείων συγκροτείται από τα εξής Τμήματα: Α. Τμήμα Ρύθμισης Ταχυδρομικών Θεμάτων. Β. Τμήμα Εποπτείας και Ελέγχου Ταχυδρομικού Τομέα. 3.Οι αρμοδιότητες της Διεύθυνσης Ταχυδρομείων κατανέμονται μεταξύ των Τμημάτων της ως εξής: Α. Τμήμα Ρύθμισης Ταχυδρομικών Θεμάτων. α.Η σύνταξη και εισήγηση κανονιστικών πράξεων για τη ρύθμιση του τομέα των ταχυδρομικών υπηρεσιών. β.Η διαχείριση των θεμάτων των Γενικών Αδειών παροχής ταχυδρομικών υπηρεσιών. γ.Η εισήγηση για τη χορήγηση, ανανέωση, τροποποίηση, αναστολή, παράταση, ανάκληση και κατάργηση των ειδικών αδειών παροχής ταχυδρομικών υπηρεσιών. δ.Η τήρηση Μητρώου Ταχυδρομικών Επιχειρήσεων κατόχων Γενικών και Ειδικών αδειών. ε.Η εισήγηση σχετικά με την παροχή της Καθολικής Υπηρεσίας, τον καθορισμό του μηχανισμού χρηματοδότησής της και η μέριμνα για την εκτέλεση των σχετικών αποφάσεων. στ.Η παρακολούθηση και η συγκέντρωση στοιχείων για τη διάρθρωση και λειτουργία της διεθνούς αγοράς ταχυδρομικών υπηρεσιών και η τήρηση αρχείων με τα στοιχεία της αντίστοιχης αγοράς στην Ελλάδα. ζ.Η παροχή πληροφοριών προς τους καταναλωτές για τις εξελίξεις στο χώρο των ταχυδρομικών υπηρεσιών και τα δικαιώματά τους που απορρέουν από αυτές καθώς και η παροχή οδηγιών και συστάσεων σε επιχειρήσεις που δραστηριοποιούνται στον τομέα της ταχυδρομικής αγοράς. η.Η εισήγηση των κατά περίπτωση αναγκαίων μέτρων για την απρόσκοπτη και αποδοτική λειτουργία και ανάπτυξη της ταχυδρομικής αγοράς. θ.Η διαβίβαση στην Επιτροπή Ευρωπαϊκών Κοινοτήτων ή σε διεθνείς οργανισμούς κάθε πληροφορίας που απαιτείται, σύμφωνα με την κοινοτική νομοθεσία και στο πλαίσιο των αρμοδιοτήτων της ΕΕΤΤ . Β. Τμήμα Εποπτείας και Ελέγχου Ταχυδρομικού Τομέα. α.Ο έλεγχος της παροχής, της ποιότητας και του κόστους της Καθολικής Υπηρεσίας. Η παρακολούθηση της τήρησης χωριστών λογαριασμών για κάθε υπηρεσία της Καθολικής Υπηρεσίας και η εισήγηση της έγκρισης του σχετικού κοστολογικού συστήματος. Σελ. 386,426 Τεύχος      Σελ.        β.Ο έλεγχος της τήρησης της ποιότητας και των κανόνων ανταγωνισμού στην αγορά των ταχυδρομικών υπηρεσιών και των αρχών τιμολόγησης των παρεχόμενων υπηρεσιών καθώς και η παρακολούθηση της εξέλιξης των τιμολογίων. γ.Η ενημέρωση του συστήματος παρακολούθησης της αγοράς ταχυδρομικών υπηρεσιών και η σύνταξη σχετικών εκθέσεων. δ.Ο έλεγχος της συμμόρφωσης των παρόχων ταχυδρομικών υπηρεσιών προς τους όρους αδειοδότησής τους και η εισήγηση επιβολής κυρώσεων. ε.Η εισήγηση για τη λήψη μέτρων επίλυσης διαφορών που αναφύονται μεταξύ ταχυδρομικών επιχειρήσεων και μεταξύ αυτών και των καταναλωτών. στ.Ο έλεγχος για την διασφάλιση της προστασίας των δικαιωμάτων των χρηστών ταχυδρομικών υπηρεσιών, η εξέταση καταγγελιών χρηστών και ταχυδρομικών επιχειρήσεων και η εισήγηση της επιβολής κυρώσεων. Άρθρο 4 Διεύθυνση Φάσματος 1.Η Διεύθυνση Φάσματος είναι αρμόδια για το σχεδιασμό και την αντιμετώπιση κάθε ζητήματος σχετικού με τη ρύθμιση, διαχείριση και εποπτεία του φάσματος ραδιοσυχνοτήτων καθώς και για την άσκηση των αρμοδιοτήτων της ΕΕΤΤ σε θέματα ραδιοεξοπλισμού και τηλεπικοινωνιακού τερματικού εξοπλισμού. 2.Η Διεύθυνση Φάσματος συγκροτείται από τα εξής Τμήματα: Α. Τμήμα Διαχείρισης Φάσματος Β. Τμήμα Εποπτείας και Ελέγχου Φάσματος Γ. Τμήμα Εξοπλισμού Τηλεπικοινωνιών. 3.Οι αρμοδιότητες της Διεύθυνσης Φάσματος κατανέμονται μεταξύ των Τμημάτων ως εξής: Α. Τμήμα Διαχείρισης Φάσματος Στις αρμοδιότητες του τμήματος περιλαμβάνονται: α.Η εισήγηση για τη χορήγηση των αδειών κατασκευής κεραιών σταθμών στην ξηρά, στα πλαίσια των αρμοδιοτήτων που αναφέρονται στο άρθρο 1 του Ν. 2801/2000, πλην αυτών που αφορούν τα πάρκα κεραιών και αυτών της περίπτωσης ΙΑ΄ της παρ. 2 του άρθρου 1 του Ν. 2801/2000. 22.ΔΑ.α.79 Οργάνωση και Λειτουργία των Τηλεπικοινωνιών - Ε.Ε.Τ.Τ. β.Ο έλεγχος της διαθεσιμότητας των ραδιοσυχνοτήτων σε συγκεκριμένες ζώνες για κάθε υπηρεσία και η εισήγηση για το σχεδιασμό της διάθεσης του φάσματος ραδιοσυχνοτήτων. γ.Η συνεργασία με το Τμήμα Ρύθμισης Τηλεπικοινωνιακών Θεμάτων της Διεύθυνσης Τηλεπικοινωνιών κατά τη διαδικασία χορήγησης ειδικών αδειών με χρήση ραδιοσυχνοτήτων και ειδικότερα ο έλεγχος της πληρότητας και της τεκμηρίωσης του τεχνικού τμήματος των αιτήσεων, η διαπίστωση της διαθεσιμότητας συχνοτήτων και η εισήγηση της εκχώρησης μεμονωμένων ραδιοσυχνοτήτων ή απονομής ζωνών ραδιοσυχνοτήτων, με την επιφύλαξη των θεμάτων που αφορούν την εθνική άμυνα. δ.Ο σχεδιασμός της χρήσης φάσματος για ραδιοεπικοινωνίες και η εισήγηση τυχόν αναγκαίων τροποποιήσεων του Εθνικού Κανονισμού Κατανομής Ζωνών Ραδιοσυχνοτήτων. ε.Η εισήγηση για την ανανέωση, τροποποίηση, αναστολή, παράταση, ανάκληση και κατάργηση των πράξεων εκχώρησης ραδιοσυχνοτήτων και η τήρηση του Εθνικού Μητρώου Ραδιοσυχνοτήτων. στ.Η εισήγηση για τις αναγκαίες τροποποιήσεις των κανονισμών τελών χρήσης φάσματος. ζ.Η συγκέντρωση πληροφοριών για θέματα διαχείρισης φάσματος που είναι απαραίτητες για τις διαδικασίες διεθνούς συντονισμού. Η συνεργασία με διεθνείς φορείς σχετικά με ζώνες ή συχνότητες που έχουν ανατεθεί διεθνώς για συγκεκριμένη χρήση και η μέριμνα για την τήρηση σχετικών κανονισμών που έχουν θεσπιστεί από διεθνείς φορείς. η.Η παρακολούθηση των τεχνολογικών εξελίξεων και των νέων προϊόντων σε σχέση με την χρήση φάσματος. θ.Η σύνταξη και εισήγηση κανονισμών και οδηγιών που εξειδικεύουν το υφιστάμενο νομοθετικό πλαίσιο που αφορά τις αρμοδιότητες του Τμήματος. Β. Τμήμα Εποπτείας και Ελέγχου Φάσματος Στις αρμοδιότητες του Τμήματος περιλαμβάνονται: α.Η τήρηση Εθνικού Μητρώου Ραδιοσυχνοτήτων, η εποπτεία και ο έλεγχος της χρήσης του φάσματος. Η διενέργεια μετρήσεων της χρήσης του φάσματος για εντοπισμό παρεμβολών ή εκπομπών χωρίς άδεια, η τήρηση σχετικής βάσης δεδομένων καθώς και η παροχή πληροφοριών για την κάλυψη του φάσματος. β.Ο έλεγχος της εφαρμογής του Εθνικού Κανονισμού Ραδιοεπικοινωνιών, ο έλεγχος της τήρησης των όρων χορήγησης αδειών χρήσης ραδιοσυχνοτήτων και της ποιότητας των παρεχομένων υπηρεσιών. γ.Η εισήγηση για την επιβολή κυρώσεων στους παραβάτες της σχετικής νομοθεσίας, με την  επιφύλαξη των διατάξεων της ισχύουσας ραδιοτηλεοπτικής νομοθεσίας, που προβλέπουν την επιβολή διοικητικών κυρώσεων για κάθε είδους παρεμβολές κατά την εκπομπή ραδιοφωνικών και τηλεοπτικών προγραμμάτων. Η τήρηση βάσης δεδομένων με τα στοιχεία των παραβάσεων και η ενημέρωση του Τμήματος Διαχείρισης Φάσματος για τα στοιχεία των επιβαλλόμενων κυρώσεων. δ.Η υποστήριξη των αρμόδιων αρχών για την διαπίστωση της διάπραξης αυτόφωρων αδικημάτων και περαιτέρω στη διαδικασία κατάσχεσης του εξοπλισμού εκπομπής ή λήψης ραδιοσημάτων και κατασκευής κεραίας χωρίς άδεια καθώς και παρεμβολών ή εκπομπών χωρίς άδεια σε ζώνες ραδιοσυχνοτήτων που δεν προβλέπονται για την παροχή της συγκεκριμένης υπηρεσίας. ε.Η εισήγηση μέτρων για την διασφάλιση της προστασίας των δικαιωμάτων των χρηστών του φάσματος. στ.Η διερεύνηση παραπόνων και καταγγελιών σχετικών με τη χρήση φάσματος και η εισήγηση για την κλήση των παραβατών σε ακρόαση και την επιβολή διοικητικών κυρώσεων. ζ.Η μέριμνα ενημέρωσης των καταναλωτών σχετικά με τα αποτελέσματα των διενεργουμένων ελέγχων σε συνεργασία με το Τμήμα Δημοσίων Σχέσεων και το τμήμα Νομικών Υπηρεσιών. Γ. Τμήμα Εξοπλισμού Τηλεπικοινωνιών. Στις αρμοδιότητες του Τμήματος περιλαμβάνονται: α.Η εισήγηση για τον καθορισμό των διεπαφών που μπορούν να διατεθούν στην αγορά και να τεθούν σε λειτουργία χωρίς περιορισμό εφόσον οι διεπαφές αυτές δεν έχουν κοινοποιηθεί δυνάμει του Π.Δ.39/2001 (Α΄ 28). β.Η κοινοποίηση προς την Ευρωπαϊκή Επιτροπή των τύπων των διεπαφών που προσφέρονται από τις τηλεπικοινωνιακές επιχειρήσεις. γ.Η εισήγηση αποφάσεων με τις οποίες ρυθμίζονται οι όροι και η διαδικασία για την απρόσκοπτη διάθεση και δημοσίευση των προδιαγραφών των διεπαφών από τις τηλεπικοινωνιακές επιχειρήσεις. δ.Η εισήγηση για την ενημέρωση της Επιτροπής Αξιολόγησης της Συμμόρφωσης και Εποπτείας της Αγοράς Τηλεπικοινωνιακού Τερματικού Εξοπλισμού (TCAM), σε περίπτωση που κρίνεται ότι συμμόρφωση προς εναρμονισμένο πρότυπο δεν εξασφαλίζει συμμόρφωση προς τις ουσιώδεις απαιτήσεις του άρθρου 3 του Π.Δ. 44/2002 (Α΄44). ε.Ο έλεγχος των πληροφοριών επί των χαρακτηριστικών του ραδιοεξοπλισμού που υποβάλλουν οι κατασκευαστές στην ΕΕΤΤ και η εισήγηση επιβολής όρων ή περιορισμών στη λειτουργία των συσκευών. (Μετά τη σελ. 386,426) Σελ. 386,427 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.79 στ.Η εισήγηση για τη θέσπιση περιορισμών κατά τη θέση σε λειτουργία ραδιοεξοπλισμού για λόγους που αφορούν την αποτελεσματική και κατάλληλη χρήση του φάσματος, την αποφυγή παρεμβολών ή για λόγους δημόσιας υγείας. ζ.Η εισήγηση για τη παροχή άδειας σε τηλεπικοινωνιακούς οργανισμούς να αρνούνται τη σύνδεση ή να αποσυνδέουν ή να παύουν την παροχή υπηρεσίας εφόσον συσκευή που πληροί τις ουσιώδεις απαιτήσεις του Π.Δ. 44/2002 δημιουργεί βλάβες στο δίκτυο ή επιβλαβείς ραδιοεπικοινωνιακές παρεμβολές στη λειτουργία του. Η κοινοποίηση κάθε τέτοιας άδειας στην Ευρωπαϊκή Επιτροπή. η.Η εισήγηση για την λήψη αποφάσεων απόσυρσης συσκευών από την αγορά ή την υπηρεσία, απαγόρευσης της διάθεσής τους στην αγορά ή της θέσης τους σε λειτουργία ή περιορισμού της ελεύθερης κυκλοφορίας τους, εφόσον διαπιστώνεται ότι οι συσκευές δεν συμμορφώνονται προς τις απαιτήσεις των ισχυουσών διατάξεων. Η σχετική κοινοποίηση στην Ευρωπαϊκή Ένωση των αντιστοίχως λαμβανομένων μέτρων. θ.Η εισήγηση για τα κριτήρια, τις διαδικασίες και κάθε άλλη λεπτομέρεια σχετικά με την αξιολόγηση των φορέων που δύνανται να ορισθούν ως Διακοινωμένοι Οργανισμοί επιφορτισμένοι για την διαπίστωση της πιστοποίησης των συσκευών δηλαδή της συμμόρφωσής τους προς τις ουσιώδεις απαιτήσεις που διατυπώνονται στο Άρθρο 3 του Π.Δ. 44/2002. ι.Η διενέργεια των διαδικασιών για την αξιολόγηση και τον προσδιορισμό των Διακοινωμένων Οργανισμών και η σχετική εισήγηση των αποτελεσμάτων αξιολόγησης. Η μέριμνα για την κοινοποίηση στην Ευρωπαϊκή Ένωση των Διακοινωμένων Οργανισμών. ια.Η μέριμνα για την εκπροσώπηση της Ελλάδας στις εργασίες της Επιτροπής Αξιολόγησης της Συμμόρφωσης και Εποπτείας της Αγοράς Τηλεπικοινωνιακού Τερματικού Εξοπλισμού (TCAM) σε όσες περιπτώσεις προβλέπεται από την ισχύουσα κοινοτική νομοθεσία. ιβ.Η μέριμνα για την λήψη της γνώμης της Επιτροπής Αξιολόγησης της Συμμόρφωσης και Εποπτείας της Αγοράς Τηλεπικοινωνιακού Τερματικού Εξοπλισμού (TCAM) σε όσες περιπτώσεις προβλέπεται από την ισχύουσα νομοθεσία. ιγ.Η μέριμνα για την ενημέρωση της Ευρωπαϊκής Επιτροπής για τα νομικά και πραγματικά προβλήματα που αντιμετωπίζουν οι ελληνικές επιχειρήσεις ή οι επιχειρήσεις με έδρα την Ελλάδα ή με επίσημο  Σελ. 386,428 Τεύχος      Σελ.        αντιπρόσωπο στην Ελλάδα κατά τη διάθεση ραδιοεξοπλισμού και τηλεπικοινωνιακού τερματικού εξοπλισμού στην αγορά τρίτων χωρών. ιδ.Η εισήγηση για την επιβολή συστάσεων ή κυρώσεων σε περιπτώσεις παραβάσεων των κανονισμών που έχουν σχέση με τη διάθεση των συσκευών στην αγορά. Άρθρο 5 Διεύθυνση Οικονομικών  και Διοικητικών Υπηρεσιών 1.Η Διεύθυνση Οικονομικών και Διοικητικών Υπηρεσιών είναι αρμόδια για τον σχεδιασμό και την υποστήριξη εφαρμογής όλων των οικονομικών, διαχειριστικών και διοικητικών διαδικασιών που απαιτούνται για την λειτουργία της ΕΕΤΤ. 2.Η Διεύθυνση Οικονομικών και Διοικητικών Υπηρεσιών συγκροτείται από τα εξής Τμήματα: Α. Τμήμα Οικονομικής Διαχείρισης Β. Τμήμα Ανθρώπινου Δυναμικού Γ. Τμήμα Διοικητικών Υπηρεσιών 3.Οι αρμοδιότητες της Διεύθυνσης Οικονομικών και Διοικητικών Υπηρεσιών κατανέμονται μεταξύ των Τμημάτων της ως εξής: Α. Τμήμα Οικονομικής Διαχείρισης Στις αρμοδιότητες του Τμήματος περιλαμβάνονται: α.Η οργάνωση, λειτουργία και παρακολούθηση του Λογιστηρίου και η τήρηση των προβλεπόμενων από την κείμενη νομοθεσία βιβλίων και στοιχείων β.Η μέριμνα για τη σύνταξη έγκριση, εκτέλεση και παρακολούθηση του Προϋπολογισμού της ΕΕΤΤ καθώς και τη σύνταξη των απολογιστικών οικονομικών καταστάσεων. γ.Ο έλεγχος και η παρακολούθηση της είσπραξης των ειδικών υπέρ της ΕΕΤΤ ανταποδοτικών τελών από τις επιχειρήσεις που παρέχουν τηλεπικοινωνιακές και ταχυδρομικές υπηρεσίες και των πάσης φύσεως εσόδων της ΕΕΤΤ, καθώς και ο έλεγχος των οικονομικών στοιχείων που υποβάλλουν οι επιχειρήσεις σε σχέση με το ποσό των ανταποδοτικών τελών. 22.ΔΑ.α.79 Οργάνωση και Λειτουργία των Τηλεπικοινωνιών - Ε.Ε.Τ.Τ. δ.Η μέριμνα για τη μισθοδοσία του προσωπικού της ΕΕΤΤ και την καταβολή των αμοιβών των εξωτερικών συνεργατών της. ε.Η οργάνωση, λειτουργία και παρακολούθηση του Ταμείου και η εισήγηση για τη διαχείριση των διαθεσίμων της ΕΕΤΤ. στ.Κάθε άλλο θέμα που αφορά την οικονομική διαχείριση της ΕΕΤΤ. Β. Τμήμα Ανθρώπινου Δυναμικού. Στις αρμοδιότητες του Τμήματος περιλαμβάνονται: α.Ο σχεδιασμός, η εισήγηση και η μέριμνα εφαρμογής του Κανονισμού Προσωπικού της ΕΕΤΤ. β.Η μέριμνα για τον σχεδιασμό, η εισήγηση και η εφαρμογή των επιμέρους συστημάτων και προγραμμάτων που συνιστούν την διοίκηση προσωπικού της ΕΕΤΤ, με στόχο την ανάπτυξη και αξιοποίηση του προσωπικού. Η αξιολόγηση των αποτελεσμάτων από την εφαρμογή των συστημάτων και προγραμμάτων αυτών και η εισήγηση των αναγκαίων αναθεωρήσεων και προσαρμογών. γ.Η εισήγηση για το πρόγραμμα αναγκών σε ανθρώπινο δυναμικό της ΕΕΤΤ, σε συνεργασία με τις επιμέρους υπηρεσίες. Η διενέργεια των διαδικασιών για την στελέχωση της ΕΕΤΤ. δ.Η τήρηση των Μητρώων του Προσωπικού με την συνεχή συγκέντρωση και καταγραφή των μεταβολών του και η ενημέρωση του Τμήματος Οικονομικής Διαχείρισης με όλες τις πληροφορίες οι οποίες είναι απαραίτητες για τον προσδιορισμό των τακτικών και έκτακτων αποδοχών του προσωπικού. ε.Η μέριμνα για την τήρηση των υποχρεώσεων της ΕΕΤΤ ως προς τα ασφαλιστικά ταμεία και την Επιθεώρηση Εργασίας. στ.Η συνεργασία και η παροχή οδηγιών και κατευθύνσεων προς τους υπεύθυνους των διοικητικών και διαχειριστικών δραστηριοτήτων των επιμέρους υπηρεσιών της ΕΕΤΤ για την νόμιμη και απρόσκοπτη εκτέλεση του έργου τους σε ότι αφορά την τήρηση των διαδικασιών προσωπικού. ζ.Κάθε άλλο θέμα που αφορά την υπηρεσιακή κατάσταση του προσωπικού. Γ. Τμήμα Διοικητικών Υπηρεσιών. Στις αρμοδιότητες του Τμήματος περιλαμβάνονται: α.Η τήρηση του κεντρικού πρωτοκόλλου των εισερχομένων και εξερχόμενων εγγράφων της ΕΕΤΤ και η τήρηση του Γενικού Αρχείου εγγράφων. β.Η παροχή γραμματειακής υποστήριξης ,η διεκπεραίωση της αλληλογραφίας της ΕΕΤΤ και η λειτουργία του τηλεφωνικού κέντρου. γ.Η κατάρτιση, παρακολούθηση και εκτέλεση του προγράμματος και των συμβάσεων προμηθειών αγαθών, παροχής υπηρεσιών και εκπόνησης  μελετών της ΕΕΤΤ και η υποστήριξη της διενέργειας των σχετικών διαδικασιών. δ.Η παραλαβή των υλικών που προμηθεύεται η ΕΕΤΤ και η διακίνησή τους προς τους αποδέκτες τους. ε.Η τήρηση του αρχείου προμηθευτών αγαθών και υπηρεσιών. στ.Η μέριμνα για την καθαριότητα, την φύλαξη και την συντήρηση των εγκαταστάσεων και του εξοπλισμού. ζ.Η μέριμνα για την πραγματοποίηση των πάσης φύσεως εξωτερικών εργασιών για την κάλυψη των σχετικών αναγκών της ΕΕΤΤ. Άρθρο 6 Τμήμα Δημοσίων Σχέσεων Στις αρμοδιότητες του Τμήματος Δημοσίων Σχέσεων περιλαμβάνονται: α.Ο σχεδιασμός, η εισήγηση και η υλοποίηση των προγραμμάτων δημοσίων σχέσεων. β.Η διαχείριση των σχέσεων της ΕΕΤΤ με τον ηλεκτρονικό και έντυπο Τύπο η οργάνωση συνεντεύξεων τύπου και η μέριμνα για την επικοινωνία και τις σχέσεις της ΕΕΤΤ με τα μέσα μαζικής ενημέρωσης. γ.Η μέριμνα για την επικοινωνία και τις σχέσεις της ΕΕΤΤ με τους παρόχους τηλεπικοινωνιακών και ταχυδρομικών υπηρεσιών. δ.Η ενημέρωση του κοινού για τις απόψεις της ΕΕΤΤ σε κάθε ζήτημα που προάγει το έργο και την αποστολή της, καθώς και για την ανάπτυξη του τομέα των τηλεπικοινωνιών, των ταχυδρομείων και του φάσματος στην Ελλάδα. ε.Η παρακολούθηση του οικονομικού και πολιτικού τύπου και η σχετική ενημέρωση των αρμόδιων οργάνων της ΕΕΤΤ, για θέματα που άπτονται των αρμοδιοτήτων της. Η μέριμνα για την απάντηση στα δημοσιεύματα του Τύπου. στ.Η παραλαβή των αιτημάτων, παραπόνων, καταγγελιών και ερωτήσεων των καταναλωτών και των επιχειρήσεων παροχής τηλεπικοινωνιακών ή ταχυδρομικών υπηρεσιών, η διερεύνησή τους σε συνεργασία με τις καθ’ ύλην αρμόδιες υπηρεσίες και η μέριμνα για τις σχετικές απαντήσεις. ζ.Η επιμέλεια των δημοσιεύσεων και των εκδόσεων της ΕΕΤΤ. η.Η διοργάνωση στην Ελλάδα συνεδρίων, σεμιναρίων και άλλων εκδηλώσεων, με σκοπό την ανάπτυξη του τομέα των τηλεπικοινωνιών και των ταχυδρομείων. (Μετά τη σελ. 386,428) Σελ. 386,429 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.79 Άρθρο 7 Τμήμα Νομικών Υπηρεσιών Στις αρμοδιότητες του Τμήματος Νομικών Υπηρεσιών περιλαμβάνονται: α.Η υποστήριξη των υπηρεσιών της ΕΕΤΤ για τη σύνταξη σχεδίων κανονιστικών και ατομικών διοικητικών πράξεων καθώς και η επεξεργασία νομικών κειμένων ύστερα από αίτημα των υπηρεσιών της ΕΕΤΤ. β.Η ενημέρωση των υπηρεσιών της ΕΕΤΤ για κάθε αλλαγή στο νομοθετικό πλαίσιο που αφορά στις αρμοδιότητες της. γ.Η παροχή υποστήριξης σε νομικά ζητήματα σχετικά με τον έλεγχο και τη συμμόρφωση προς τις ισχύουσες διατάξεις των παρόχων τηλεπικοινωνιακών ή ταχυδρομικών υπηρεσιών σε συνεργασία με τις αρμόδιες υπηρεσίες της ΕΕΤΤ. δ.Η διερεύνηση και επεξεργασία σε συνεργασία με τις αρμόδιες υπηρεσίες της ΕΕΤΤ των πάσης φύσεως καταγγελιών καταναλωτών και επιχειρήσεων και η προετοιμασία των σχετικών φακέλων στο πλαίσιο της διαδικασίας ακροάσεων. ε.Η τήρηση αρχείου νομοθεσίας, νομολογίας και βιβλιογραφίας σχετικά με θέματα τηλεπικοινωνιών, ταχυδρομείων και φάσματος. στ.Η παράσταση και υπεράσπιση των νομικών υποθέσεων της Ε.Ε.Τ.Τ. ενώπιον Δικαστηρίων και εξωδίκως.